Diari Oficial de la Generalitat Valenciana


Sumari del DOGV 3991, del 03-05-2001 (2001/3438)

RESOLUCIÓ de 5 d'abril de 2001, de la Subsecretaria del Secretariat del Govern i Relacions amb les Corts, de la Presidència de la Generalitat, per la qual es disposa la publicació del Conveni de Col·laboració entre la Conselleria d'Obres públiques, Urbanisme i Transports de la Generalitat Valenciana i la Universitat Internacional Menéndez Pelayo, per a la cooperació financera en la realització d'un seminari internacional.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3991

Data del DOGV
:   03-05-2001

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2001/3438


Data del document
:   05-04-2001

Organisme emissor
:   Presidència de la Generalitat

Tipus de document
:   Resolució

Descriptors 

:   * cooperació administrativa
    * emmagatzematge de residus
    * universitat

RESOLUCIÓ de 5 d'abril de 2001, de la Subsecretaria del Secretariat del Govern i Relacions amb les Corts, de la Presidència de la Generalitat, per la qual es disposa la publicació del Conveni de Col·laboració entre la Conselleria d'Obres públiques, Urbanisme i Transports de la Generalitat Valenciana i la Universitat Internacional Menéndez Pelayo, per a la cooperació financera en la realització d'un seminari internacional. [2001/Q3438]
  
Subscrit, després de la tramitació prèvia reglamentària, entre la Conselleria d'Obres Públiques, Urbanisme i Transports i la Universitat Internacional Menéndez Pelayo, el 28 de desembre de 2000, un conveni per a la cooperació financera en la realització d'un seminari internacional, i en compliment del que estableix l'article 8.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat conveni, que ha quedat inscrit en el Registre de Convenis amb el número 0113/2001, i que figura com a annex d'aquesta resolució.
  
València, 5 d'abril de 2001.- La subsecretària del Secretariat del Govern i Relacions amb les Corts: Amparo Koninckx Frasquet.
  
Conveni de Col·laboració entre la Conselleria d'Obres Públiques, Urbanisme i Transports de la Generalitat Valenciana i la Universitat Internacional Menéndez Pelayo, per a la cooperació financera en la realització d'un seminari internacional.
  
València, 28 de desembre de 2000
  
Reunits
  
D'una banda, José Ramón García Antón, conseller d'Obres Públiques, Urbanisme i Transports, facultat per a la firma d'aquest conveni per l'Acord del Govern Valencià, de 22 de desembre de 2000.
  
I, d'una altra banda, José Luis García Delgado, rector de la Universitat Internacional Menéndez Pelayo, en nom i representació d'aquesta, d'acord amb les atribucions que té conferides per Reial Decret 1.920/1995, de 24 de novembre (BOE número 282, de 25 de novembre).
  
Exposen
  
Primer
  
Que un dels objectius que té atribuïts la Conselleria d'Obres Públiques, Urbanisme i Transports és arbitrar mesures que promoguen l'estudi i la investigació de la problemàtica de l'aigua (i d'altres també d'interés) a la Comunitat Valenciana amb la finalitat d'orientar científicament les polítiques en aquest sector.
  
Segon
  
Que la Universitat Internacional Menéndez Pelayo ha programat per al 2000 i a la seua seu de València la realització del:
  
- Seminari internacional sobre Emmagatzematge de Residus Sòlids, dirigit pels professors Andrés Sahuquillo i Jaime Gómez, en el qual s'abordarà l'anàlisi del paper de la barrera geològica per a evitar la contaminació d'aigües subterrànies.
  
Tercer
  
Que, atés que és evident per a ambdues parts, la conveniència que les polítiques infraestructurals de la Generalitat Valenciana convergisquen amb les anàlisis i propostes que en aquest sentit es puguen formular en l'activitat de la Universitat Internacional Menéndez Pelayo mencionada en el punt anterior, la Conselleria d'Obres Públiques, Urbanisme i Transports ha considerat molt oportú cooperar financerament amb la Universitat Internacional Menéndez Pelayo, i se subvenciona en part la realització d'aquesta.
  
És per això que, reconeixent-se ambdues parts amb capacitat legal suficient per a atorgar aquest conveni, acorden les clàusules següents:
  
Clàusules
  
Primera. Objecte del conveni
  
L'objecte d'aquest conveni és que la Conselleria d'Obres Públiques, Urbanisme i Transports subvencione a la Universitat Internacional Menéndez Pelayo la realització de l'activitat següent (que tindrà lloc el 2000, a la seua seu de València):
  
- Seminari internacional sobre Emmagatzematge de Residus Sòlids, dirigit pels professors Andrés Sahuquillo i Jaime Gómez.
  
El programa d'aquesta activitat es farà saber al conseller d'Obres Públiques, Urbanisme i Transport amb la suficient antelació.
  
Segona. Obligacions de la Universitat Internacional Menéndez Pelayo
  
La Universitat Internacional Menéndez Pelayo es compromet, sense perjuí de qualsevol altra obligació que se'n derive de la legislació, a:
  
a) Realitzar les tasques oportunes que tendisquen a l'organització del seminari internacional sobre Emmagatzematge de Residus Sòlids.
  
b) Informar la Conselleria d'Obres Públiques, Urbanisme i Transports de l'execució de la despesa d'organització, en particular:
  
- Despeses de viatge, allotjament i manutenció de participants.
  
- Honoraris de participants, que s'establiran entre ambdós institucions, i es determinarà cada cas de forma individualitzada.
  
- Despeses de traducció simultània.
  
- Beques d'assistents.
  
- Despeses de difusió (publicitat, impremta, programes...).
  
- Despeses de personal directament atribuibles a aquestes activitats.
  
- Despeses d'edició d'actes.
  
- Uns altres despeses (material fungible, telèfon, fax, correu, hostesses...).
  
c) Fer constar la col·laboració de la Conselleria d'Obres Públiques, Urbanisme i Transports en els programes impresos i en la publicitat d'aquestes activitats.
  
d) Concedir 10 matrícules gratuïtes a la Conselleria d'Obres Públiques, Urbanisme i Transport per a l'assistència de les persones que designe en el seminari internacional objecte d'aquest conveni.
  
e) Sotmetre's a les actuacions de control financer que corresponen a la Intervenció General en relació amb la subvenció concedida.
  
f) Comunicar a la Conselleria d'Obres Públiques, Urbanisme i Transports l'obtenció de subvencions o ajudes concedides per a la mateixa finalitat d'aquest conveni, que procedisquen de qualssevol administracions o ens públics.
  
Tercera. Aportació de la Conselleria d'Obres Públiques
  
1. L'aportació de la Generalitat Valenciana, a través de la Conselleria d'Obres Públiques, Urbanisme i Transports, és d'un màxim de 3.000.000 de pessetes (tres milions de pessetes)/18.030,36 euros (divuit mil trenta euros i trenta-sis cèntims).
  
2. L'aportació citada es farà a càrrec de l'aplicació pressupostària 20.96.466.2.283.25 de la Conselleria d'Obres Públiques, Urbanisme i Transports.
  
3. La quantia màxima que ha d'aportar la Conselleria d'Obres Públiques, Urbanisme i Transports per a atendre les ajudes previstes en aquest conveni i l'eficàcia d'aquest estaran condicionades a l'existència de crèdit adequat i suficient per a això en els pressupostos de la Generalitat Valenciana per a l'exercici del 2000.
  
4. Els ingressos es realitzaran en el compte corrent número 0332755604 del Banco de España (codi de banc 9000), a l'oficina principal (codi d'agència 0001), al carrer d'Alcalá, 50, de Madrid, a nom de la Universitat Internacional Menéndez Pelayo, Secció d'Organismes Autònoms.
  
Quarta. Incompatibilitats
  
L'import de la subvenció concedida per mitjà d'aquest conveni no podrà superar, en cap cas, aïlladament o en concurrència amb altres ajudes o subvencions d'altres administracions o ens públics, el cost de les activitats que ha de desenvolupar la Universitat Menéndez Pelayo, en relació amb l'objecte d'aquest conveni.
  
Cinquena. Modalitat de pagament
  
1. El pagament de l'aportació de la Generalitat Valenciana es farà de la forma següent:
  
- Un 40% de l'import del conveni a la firma d'aquest, sense que siga necessària la constitució prèvia de fiança pel citat import, atés que com a institució universitària pública adscrita al Ministeri d'Educació i Cultura, la Universitat Internacional Menéndez Pelayo està exempta d'aquesta obligació.
  
- Un 20% es pagarà després l'aportació i comprovació de la documentació justificativa de l'efectiva i correcta aplicació del 40% alliberat anteriorment, i independentment que s'haja fet l'activitat objecte del conveni o que estiga en preparació.
  
- El 40% restant, o la quantia que quede per aportar, una vegada es justifique la totalitat de les despeses realitzades i el compliment del convingut.
  
2. La justificació de l'aplicació dels fons alliberats es regiran pel que disposen les normes reguladores de la percepció de fons a càrrec dels crèdits de la Generalitat Valenciana.
  
Sisena. Resolució
  
El Govern Valencià, a proposta de la Conselleria d'Obres Públiques, Urbanisme i Transports, podrà resoldre aquest conveni si l'activitat objecte d'aquest no es realitza dins de l'exercici de 2000, per causa imputable a l'entitat col·laboradora.
  
Setena. Minoracions
  
La quantitat concedida es reduirà proporcionalment en atenció a la possible baixa en la realització de les activitats objecte d'aquest conveni, en compliment de l'article 27 del Decret Legislatiu de 26 de juny de 1991, del Consell de la Generalitat Valenciana.
  
Vuitena. Vigència
  
Aquest conveni tindrà un període de vigència fins al 31 de desembre de 2000, i s'estableix com a termini màxim per a la presentació de justificants de la despesa fins al 15 de desembre de 2000.
  
Novena. Normes
  
En allò no previst en aquest conveni seran aplicables les normes pressupostàries de la Generalitat Valenciana que regulen les subvencions.
  
Ambdues parts, i en la representació que té cada un dels compareixents i una vegada llegit aquest document, i en prova i conformitat amb el seu contingut íntegre, subscriuen i firmen per quadruplicat exemplar, al lloc i en la data indicats a l'encapçalament.
  
El conseller d'Obres Públiques, Urbanisme i Transports: José Ramón García Antón.